মধ্য আমেরিকা
মধ্য আমেরিকা (স্পেনীয়: América Central আমেরিকা সেন্ত্রাল বা Centroamérica সেন্ত্রোআমেরিকা) উত্তর আমেরিকা মহাদেশের দক্ষিণ প্রান্তে এবং দক্ষিণ আমেরিকা মহাদেশের ঠিক উত্তরে অবস্থিত একটি ভৌগোলিক অঞ্চল। আরও সঠিকভাবে অঞ্চলটি মেক্সিকো (উত্তর আমেরিকা) এবং কলম্বিয়ার (দক্ষিণ আমেরিকা) মধ্যবর্তী স্থানে অবস্থিত। অঞ্চলটি দুই আমেরিকা মহাদেশকে যুক্ত করেছে এবং একই সাথে আটলান্টিক মহাসাগর এবং প্রশান্ত মহাসাগরকে বিচ্ছিন্ন করেছে। এই দুটি মহাসাগর মধ্য আমেরিকার উপর দিয়ে প্রবাহিত পানামা খাল দ্বারা সংযুক্ত হয়েছে। মধ্য আমেরিকাতে ৭টি সার্বভৌম রাষ্ট্র অন্তর্ভুক্ত। এগুলি হল:  বেলিজ  কোস্টা রিকা  এল সালভাদোর  গুয়াতেমালা  হন্ডুরাস  নিকারাগুয়া এবং  পানামা মধ্য আমেরিকা মেসোআমেরিকা অতিসক্রিয় জীববৈচিত্র্য অঞ্চলের একটি অংশ, যা উত্তর গুয়াতেমালার মধ্য দিয়ে মধ্য পানামা পর্যন্ত প্রসারিত হয়েছ।